CELEX: 32011D0127
Language: lv
Date: 2011-02-24 00:00:00
Title: 2011/127/ES: Komisijas Lēmums ( 2011. gada 24. februāris ), ar kuru groza Lēmumu 2007/697/EK, ar ko Īrijai piešķir atkāpi, ko tā pieprasījusi atbilstīgi Padomes Direktīvai 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (izziņots ar dokumenta numuru C(2011) 1032)

25.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 51/19
            
         KOMISIJAS LĒMUMS
   (2011. gada 24. februāris),
   ar kuru groza Lēmumu 2007/697/EK, ar ko Īrijai piešķir atkāpi, ko tā pieprasījusi atbilstīgi Padomes Direktīvai 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti
   (izziņots ar dokumenta numuru C(2011) 1032)
   (Autentisks ir tikai teksts angļu valodā)
   (2011/127/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 12. decembra Direktīvu 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (1), un jo īpaši tās III pielikuma 2. punkta trešo daļu,
   tā kā:
   
               (1)
            
            
               Ja kūtsmēslu daudzums, ko dalībvalsts ir paredzējusi izmantot uz vienu hektāru gadā, atšķiras no Direktīvas 91/676/EEK III pielikuma 2. punkta otrās daļas pirmajā teikumā un šīs daļas a) apakšpunktā norādītā, minētais daudzums nosakāms tā, lai nekavētu minētās direktīvas 1. pantā ietverto mērķu sasniegšanu, un pamatojams ar objektīviem kritērijiem kā, piemēram, ilgs veģetācijas periods un kultūras ar lielu slāpekļa patēriņu.
            
         
               (2)
            
            
               Komisija 2007. gada 22. oktobrī pieņēma Lēmumu 2007/697/EK, ar ko Īrijai piešķir atkāpi, ko tā pieprasījusi atbilstīgi Padomes Direktīvai 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (2), ļaujot Īrijai gadā uz vienu hektāru izlietot 250 kg slāpekļa, kas iegūts no kūtsmēsliem saimniecībās, kurās ir vismaz 80 % zālaugu platību.
            
         
               (3)
            
            
               Atkāpe, kas piešķirta ar Lēmumu 2007/697/EK, attiecās uz aptuveni 5 000 saimniecību Īrijā, kas atbilst aptuveni 2,7 % no liellopu vai aitu audzēšanas saimniecību kopējā skaita, 10 % no ganību dzīvnieku kopskaita un 4,2 % no kopējās neto lauksaimniecības platības. Lēmums 2007/697/EK ir spēkā līdz 2010. gada 17. jūlijam.
            
         
               (4)
            
            
               Īrija 2010. gada 12. maijā iesniedza Komisijai pieprasījumu par šīs atkāpes pagarināšanu. Pieprasījumā bija iekļauts pamatojums, kas balstīts uz objektīviem kritērijiem atbilstīgi Direktīvas 91/676/EEK III pielikuma 2. punkta trešajai daļai.
            
         
               (5)
            
            
               Īrija ir pieņēmusi jaunu rīcības programmu laikam no 2010. gada jūlija līdz 2013. gada decembrim, kurā galvenokārt saglabāti pasākumi, kas iekļauti rīcības programmā laikam līdz 2010. gada 30. jūnijam, un kura attiecas uz visu Īrijas teritoriju.
            
         
               (6)
            
            
               Ceturtais ziņojums par Direktīvas 91/676/EEK īstenošanu Īrijā laikā no 2004. līdz 2007. gadam kopumā liecina par stabilu vai uzlabotu ūdens kvalitāti. 2 % gruntsūdeņu vietu vidējā nitrātu koncentrācija bija lielāka nekā 50 mg/l un 74 % vietu – mazāka nekā 25 mg/l. 97 % virszemes upju ūdeņu vietu vidējā nitrātu koncentrācija bija mazāka nekā 25 mg/l, un nevienā vietā nenovēroja vidējo koncentrāciju, kas pārsniegtu 50 mg/l. 93 % ezeru tika klasificēti kā oligotrofiski vai mezotrofiski, un 7 % ezeru tika klasificēti kā eitrofiski vai hipertrofiski.
            
         
               (7)
            
            
               Lauksaimniecības dzīvnieku skaits laikā no 2004. līdz 2007. gadam samazinājies vēl vairāk, apmēram par 4 % liellopiem, 19 % aitām, 4 % cūkām un 7 % mājputniem (3). Ar kūtsmēsliem iestrādātā organiskā slāpekļa daudzums un minerālu slāpekļa daudzums, kas izmantots gada laikā, samazinājās attiecīgi par 5 % un 17 %. Kopējā lauksaimniecības platība samazinājās par 3 % līdz 4,28 miljoniem hektāru, un zālaugu platība joprojām veido vairāk nekā 90 % no kopējās lauksaimniecības platības.
            
         
               (8)
            
            
               Ņemot vērā zinātnisko informāciju, kas iekļauta pieprasījumā pagarināt atkāpi, un pasākumus, ko Īrija ir apņēmusies veikt rīcības programmā laikam no 2010. gada jūlija līdz 2013. gada decembrim, var secināt, ka ir ievēroti nosacījumi, lai saņemtu atkāpi, kā norādīts Direktīvā 91/676/EEK, piemēram, ilgi augšanas periodi un kultūraugi ar augstu slāpekļa patēriņu, un ka šī atkāpe nekavē minētās direktīvas mērķu sasniegšanu.
            
         
               (9)
            
            
               Lai nodrošinātu, ka attiecīgās ganību saimniecības varētu turpināt izmantot atkāpes sniegtās priekšrocības, ir lietderīgi pagarināt Lēmuma 2007/697/EK piemērošanas periodu līdz 2013. gada 31. decembrim.
            
         
               (10)
            
            
               Lēmumā 2007/697/EK noteiktie termiņi, kuros jāsniedz ziņojums Komisijai, tomēr jāpielāgo, lai vienkāršotu administratīvo slogu, ļaujot Īrijai noteikt tikai vienu termiņu visiem ziņošanas pienākumiem.
            
         
               (11)
            
            
               Šajā lēmumā paredzētie pasākumi ir saskaņā ar atzinumu, ko sniegusi Nitrātu komiteja, kas izveidota saskaņā ar Direktīvas 91/676/EEK 9. pantu,
            
         IR PIEŅĒMUSI ŠO LĒMUMU.
   1. pants
   Lēmumu 2007/697/EK groza šādi.
   
               1.
            
            
               Lēmuma 1. pantu aizstāj ar šādu pantu:
               “1. pants
               Īrijas 2006. gada 18. oktobra vēstulē pieprasīto atkāpi un 2010. gada 12. maija vēstulē pieprasīto atkāpes pagarinājumu, kas atļauj lietot vairāk kūtsmēslu, nekā paredzēts Direktīvas 91/676/EEK III pielikuma 2. punkta otrās daļas pirmajā teikumā un tās a) apakšpunktā, piešķir, ja ir ievēroti šajā lēmumā noteiktie nosacījumi.”
            
         
               2.
            
            
               Lēmuma 8. panta 1. punkta otro daļu aizstāj ar šādu daļu:
               “Šīs kartes ik gadu līdz jūnijam iesniedz Komisijai.”
            
         
               3.
            
            
               Lēmuma 11. pantu aizstāj ar šādu pantu:
               “11. pants
               Piemērošana
               Šo lēmumu piemēro saistībā ar Īrijas rīcības programmu, kuras īstenošanu nosaka Eiropas Kopienu (laba lauksaimniecības prakse ūdeņu aizsardzībai) 2010. gada regulas (2010. gada tiesību akts Nr. 610) (European Communities (Good Agricultural Practice for Protection of Waters) Regulations 2010 (Statutory Instrument No 610 of 2010)).
               Tas ir spēkā līdz 2013. gada 31. decembrim.”
            
         2. pants
   Šis lēmums ir adresēts Īrijai.
   
      Briselē, 2011. gada 24. februārī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 375, 31.12.1991., 1. lpp.
   
      (2)  OV L 284, 30.10.2007., 27. lpp.
   
      (3)  Atskaites periods mājputniem: 2003.–2005. gads.